המכון המלכותי לאדריכלים בריטים

"המכון המלכותי לאדריכלים בריטים" (באנגלית: The Royal Institute of British Architects ידוע בראשי תיבות: RIBA) הוא הגוף המקצועי לאדריכלים בבריטניה. המכון נוסד בשנת 1834 והוכרז בשנת 1837 כצ'ארטר מלכותי על ידי המלך ויליאם הרביעי שחודש מספר פעמים כשהאחרון ניתן בשנת 1971. במהלך המאות ה-19 וחלק מהמאה ה-20 היה הארגון וחבריו בעל תפקיד מרכזי בקידום ההכשרה והחינוך בתחום האדריכלות בבריטניה. בארכיון חברים כ-44 אלף חברים להם ניתנת האפשרות להציג עצמם כאדריכלים מורשים. מרכז הארגון פועל ברחוב פוטלנד 66 בלונדון, בבניין שנחנך בשנת 1935 בנוכחות המלך ג'ורג' החמישי והמלכה מרי. כיום מוגדר הבניין לשימור בדרגה 2. בבניין פועלת גלריה לתערוכות מתחלפות, אולמות התכנסות, ארכיון וספרייה, חנות ספרי אדריכלות, בית קפה ומסעדה. בספרייה שנוסדה בשנת 1934, שמורים כיום כ-4 מיליון פריטים. המכון מעניק מדי שנה את מדליית הזהב המלכותית, פרס אדריכלי מטעם בית המלוכה כהוקרה על יצירה משמעותית. הפרס הוא מהחשובים בעולם הארכיטקטורה. קישורים חיצוניים אתר האינטרנט הרשמי של המכון המלכותי לאדריכלים בריטים (באנגלית) המכון המלכותי לאדריכלים בריטים, ברשת החברתית פייסבוק המכון המלכותי לאדריכלים בריטים, ברשת החברתית X (טוויטר) המכון המלכותי לאדריכלים בריטים, ברשת החברתית אינסטגרם המכון המלכותי לאדריכלים בריטים, סרטונים בערוץ היוטיוב אתר ספריית הארגון המגזין הרשמי של הארגון מיכאל יעקובסון, סיבוב בבניין של RIBA בלונדון, בבלוג "חלון אחורי", 30 במרץ 2016